II საერთაშორისო კონფერენცია „ლექსიკოგრაფია 21-ე საუკუნეში“
2025-10-10 10:00 - 11:00 (Asia/Dubai)
10-12 ოქტომბერს ილიას სახელმწიფო უნივერსიტეტში ილიაუნის ლექსიკოგრაფიისა და ენობრივი ტექნოლოგიების ცენტრის ორგანიზებით გაიმართება II საერთაშორისო კონფერენცია „ლექსიკოგრაფია 21-ე საუკუნეში“.
კონფერენციის მთავარი თემაა „ლექსიკოგრაფია და ტექნოლოგიები“ და ის ეძღვნება დიდი ქართველი ლექსიკოგრაფის, მწერლის, დიპლომატისა და სახელმწიფო მოღვაწის, სულხან-საბა ორბელიანის გარდაცვალებიდან 300 წლისთავს.
კონფერენციაში მონაწილეობს 50 მეცნიერი 16 ქვეყნიდან: საქართველო, დანია, საფრანგეთი, გერმანია, უნგრეთი, იტალია, ლიეტუვა, ნორვეგია, ფილიპინები, პოლონეთი, პორტუგალია, სლოვაკეთი, სლოვენია, ესპანეთი, გაერთიანებული სამეფო და აშშ.
ქართველი მეცნიერები წარმოადგენენ ილიას სახელმწიფო უნივერსიტეტს, ივანე ჯავახიშვილის სახელობის თბილისის სახელმწიფო უნივერსიტეტს, ბათუმის შოთა რუსთაველის სახელობის სახელმწიფო უნივერსიტეტსა და კავკასიის უნივერსიტეტს.
კონფერენციაზე დაგეგმილია 11 სამეცნიერო სესია, მათ შორის 3 პლენარული სხდომა. კონფერენციაში მონაწილეობენ ახალგაზრდა მეცნიერები, დოქტორანტები და მაგისტრანტები, როგორც საქართველოდან, ისე უცხოეთიდან.
საერთაშორისო კონფერენცია „ლექსიკოგრაფია 21-ე საუკუნეში“ დაარსდა 2022 წელს და მისი მიზანია საქართველოში შექმნას ფორუმი თანამედროვე ლექსიკოგრაფიის აქტუალურ საკითხებზე სამსჯელოდ. კონფერენცია იმართება ორ წელიწადში ერთხელ, პირველი კონფერენცია 2023 წელს ჩატარდა ილიას სახელმწიფო უნივერსიტეტში.
კონფერენციის ორენოვანი პროგრამა
კონფერენციის მოხსენებათა თეზისების ორენოვანი კრებული
ფორმატი: ჰიბრიდული
სამუშაო ენა: ინგლისური
კონფერენციის გახსნა: 10 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2025

ფსიქიკური ჯანმრთელობის მსოფლიო დღის აღნიშვნა ილიას სახელმწიფო უნივერსიტეტში
2025-10-10 13:00 - 18:00
10 ოქტომბერს ილიას სახელმწიფო უნივერსიტეტში ილიაუნის ფსიქიკური ჯანმრთელობის ცენტრისა და ფონდის „გლობალური ინიციატივა ფსიქიატრიაში – თბილისი“ თანამშრომლობით გაიმართება ფსიქიკური ჯანმრთელობის შესახებ ცნობიერების ამაღლების მსოფლიო დღისადმი მიძღვნილი ღონისძიება.
ფსიქიკური ჯანმრთელობის მსოფლიო დღის წლევანდელი თემაა „სერვისებზე ხელმისაწვდომობა: ფსიქიკური ჯანმრთელობა კატასტროფებისა და გადაუდებელი სიტუაციების დროს“.
ღონისძიება ანტისტიგმა კამპანიის ნაწილია და მისი მიზანია ფსიქიკური ჯანმრთელობის საკითხების განხილვა, გავრცელებული პრობლემების შესახებ ცნობიერების ამაღლება, შესაბამისი დახმარების ძიების მნიშვნელობის ხაზგასმა და ფსიქიკური ჯანმრთელობის სტიგმის შემცირება.
როგორც ბუნებრივი, ისე ადამიანის მიერ გამოწვეული კატასტროფები, მაგალითად, მიწისძვრა ან საომარი მოქმედებები, სერიოზულ გავლენას ახდენს ადამიანის ფსიქიკურ ჯანმრთელობაზე. შესაბამისად, განსაკუთრებულ მნიშვნელობას იძენს როგორც სერვისებზე ხელმისაწვდომობა, ასევე ამ სირთულეების შესახებ ცნობიერების ამაღლება.
ღონისძიება ტარდება ევროკავშირის მხარდაჭერით, პროექტის „საქართველოს ფსიქიკური ჯანმრთელობის კომპასის (COMPASS-GE)“ ფარგლებში.
დღის წესრიგი
13:00 – 15:00: ვორკშოპი „ფსიქოლოგიური პირველი დახმარება“ (აუდიტორია F303)
ვორკშოპის მიზანია მონაწილეებს გააცნოს კატასტროფებისა და გადაუდებელი სიტუაციების დროს ფსიქოლოგიური პირველი დახმარების მნიშვნელობა, რაც საჭიროა დაზარალებულისთვის მყისიერი და ეფექტური მხარდაჭერისთვის.
ვორკშოპს გაუძღვება ფსიქოლოგი ანა პაპავა, ფსიქოტრავმატოლოგიის მაგისტრი.
რეგისტრაცია: https://forms.gle/abnASCpjwjNmNNX89
მონაწილეთა მაქსიმალური რაოდენობა: 15
სესიაში მონაწილეობა შეუძლია ყველა დაინტერესებულ პირს.
16:00 – 18:00: დისკუსია და პრეზენტაციები (ლიგამუსი)
ღონისძიებაზე პარტნიორი ორგანიზაციების წარმომადგენლები ისაუბრებენ ფსიქიკური ჯანმრთელობის მნიშვნელობაზე კატასტროფებისა და გადაუდებელი სიტუაციების დროს.

„ფსიქიკური ჯანმრთელობა კატასტროფებისა და საომარი სიტუაციების დროს და წლების შემდეგ – სიტუაცია საქართველოში“
მომხსენებელი: ნინო მახაშვილი, ილიას სახელმწიფო უნივერსიტეტის ფსიქიკური ჯანმრთელობის ცენტრის ხელმძღვანელი, პროფესორი
ბროშურის „ფსიქიკური ჯანმრთელობა კატასტროფებისა და გადაუდებელი სიტუაციების დროს“ პრეზენტაცია
მომხსენებელი: ანა პაპავა, ილიას სახელმწიფო უნივერსიტეტის სტუდენტთა ფსიქოლოგიური კონსულტირების ცენტრის ფსიქოკონსულტანტი
ვიდეოს „რატომ არის მნიშვნელოვანი ფსიქიკური ჯანმრთელობა?“ პრეზენტაცია
მომხსენებელი: ნინო ოკრიბელაშვილი, მედიცინის მეცნიერებათა დოქტორი, პროფესორი, ექიმი-ფსიქიატრი

დასწრება თავისუფალია.
2025

პროფესორ ტატიანა დენისოვას საჯარო ლექცია „ფინანსები და ფული მალაი-ინდონეზიის არქიპელაგში XIII-XIX საუკუნეებში“
2025-10-10 16:00 - 17:00
10 ოქტომბერს, 16:00 საათზე, ილიას სახელმწიფო უნივერსიტეტის S201/202 სხდომათა დარბაზში აღმოსავლეთმცოდნეობის ინსტიტუტის მუდმივმოქმედი სემინარის ფარგლებში გიორგი წერეთლის აღმოსავლეთმცოდნეობის ინსტიტუტის მოწვეული მკვლევარი, პროფესორი ტატიანა დენისოვა წაიკითხავს ლექციას „ფინანსები და ფული მალაი-ინდონეზიის არქიპელაგში XIII-XIX საუკუნეებში“
მალაის სამყაროს ისლამიზაცია მონეტარული და ფისკალური განვითარების ოქროს ხანაა. XIII-XIX საუკუნეებში ფულის ნიშნებს იყენებდნენ როგორც ვაჭრობაში, ასევე საგადასახადო სფეროში ძღვენის სახით და კრედიტების გასაცემად. ამგვარად, ფული ადგილობრივ ეკონომიკას აკავშირებდა ტრანსრეგიონულ ქსელებთან. ამ პერიოდის მალაური მუსლიმური ისტორიოგრაფია იძლევა ფასეულ მასალას მონეტარული პრაქტიკებისა და მათი ინტეგრირების შესახებ უფრო ფართო პოლიტიკურ, რელიგიურ და ეკონომიკურ ნარატივში. მალაური ისტორიული ქრონიკები წარმოადგენს პირველად საკვანძო წყაროებს რეგიონის ფინანსური ისტორიის რეკონსტრუირებისთვის ფართო ისლამურ და გლობალურ კონტექსტში.
მომხსენებლის შესახებ
პროფესორი ტატიანა დენისოვა მალაიზიის ტექნოლოგიური უნივერსიტეტის ისლამის, მეცნიერებისა და ცივილიზაციის ცენტრის პროფესორი და გ. წერეთლის აღმოსავლეთმცოდნეობის ინსტიტუტის მოწვეული სპეციალისტია. მისი კვლევითი ინტერესებია: აღმოსავლური ისტორიოგრაფია, პირველადი წყაროების შესწავლა, მალაური სამყაროს ისტორია, ისლამის ისტორია რუსეთსა და კავკასიაში. ავტორია არაერთი პუბლიკაციისა, მათ შორის: Reflection of Malay Islamic Historiography (2017), Collection of Lingga Shari’a Court’s documents (beginning XX c.): the structure of the collection and research methodology (2018), Orientation, Navigation and Seafaring in Malay Islamic Historiography from 14th to 19th centuries (2020). 2023 წელს მისი რედაქტორობით და წინასიტყვაობით გამოიცა ნაშრომი Elena Davidovitch, Numismatica Transoxiana. From 9th to 13th century.
სამუშაო ენა: ინგლისური
დრო: 10 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქ. N3
დასწრება თავისუფალია.
2025

დოქტორანტ ლუკას გრუნდსფელდის საჯარო ლექცია „რუსეთ-უკრაინის ომი: გაკვეთილები საერთაშორისო ურთიერთობების თეორიისთვის“
2025-10-10 18:00 - 19:00
10 ოქტომბერს, 18:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ ბერლინის თავისუფალი უნივერსიტეტის დოქტორანტი ლუკას გრუნდსფელდი წაიკითხავს საჯარო ლექციას „რუსეთ-უკრაინის ომი: გაკვეთილები საერთაშორისო ურთიერთობების თეორიისთვის“.
უკრაინაში რუსეთის სრულმასშტაბიანმა შეჭრამ შოკი გამოიწვია როგორც საზოგადოებაში, ისე საერთაშორისო ურთიერთობების დისციპლინაში. მიუხედავად იმისა, რომ სახელმწიფოთაშორისი კონფლიქტები ამ დისციპლინის ერთ-ერთი მთავარი კვლევის საგანია, 2022 წლის 24 თებერვალს ბევრი მკვლევარი ისევე მოუმზადებელი აღმოჩნდა, როგორც ბევრი პოლიტიკოსი.
ომმა მნიშვნელოვანი გავლენა იქონია საერთაშორისო ურთიერთობების დისციპლინაში მიმდინარე დებატებზე, რადგან ზოგიერთი პერსპექტივა თვლიდა, რომ მათი პროგნოზები გამართლდა, ხოლო სხვებს განვითარებულ მოვლენებზე ძალიან ცოტა ჰქონდათ სათქმელი. ამავე დროს, კვლავ აქტუალობა შეიძინა საერთაშორისო ურთიერთობებში თეორიული ცოდნისა და პრაქტიკის ურთიერთმიმართების საკითხებმა. ამ და სხვა საკითხების გათვალისწინებით ლექციის მიზანია შეაფასოს, თუ რა დასკვნების გამოტანა შეიძლება რუსეთ-უკრაინის ომის საფუძველზე საერთაშორისო ურთიერთობების დისციპლინის საკვანძო დებატებისთვის.
ბერლინის თავისუფალი უნივერსიტეტის დოქტორანტის, ლუკას გრუნდსფელდის კვლევები ფოკუსირებულია საერთაშორისო ორგანიზაციების ირგვლივ არსებულ დაპირისპირებებზე, რთულ ინსტიტუციურ კონტექსტში გლობალურ მმართველობასა და საერთაშორისო წესრიგის ტრანსფორმაციებზე, განსაკუთრებით რეგიონულ დონეზე და გლობალურ სამხრეთში. მისი ნაშრომები გამოქვეყნებულია შემდეგ გამოცემებში: “International Theory”, “Global Studies Quarterly”, “German Political Science Quarterly” და “Bristol University Press”.
ლექციას მოდერაციას გაუწევს ილიას სახელმწიფო უნივერსიტეტის ჟან მონეს კათედრის ხელმძღვანელი, საერთაშორისო ურთიერთობების მიმართულების პროფესორი გიორგი გვალია.
სამუშაო ენა: ინგლისური
დრო: 10 ოქტომბერი, 18:00 საათი
ადგილმდებარეობა: ილიას სახელმწიფო უნივერსიტეტის წიგნის სახლი „ლიგამუსი“, ი. ჭავჭავაძის გამზირი №32
დასწრება თავისუფალია.
2025

ილიაუნის თეატრში სავიონ ლიბრეხტის პიესის „სიყვარულის ბანალურობის“ პრემიერა გაიმართება
2025-10-11 21:00 - 2025-11-19 22:00
თანამედროვე ებრაელი დრამატურგის, სავიონ ლიბრეხტის პიესას „სიყვარულის ბანალურობა“ ილიაუნის თეატრი თბილისის საერთაშორისო თეატრალური ფესტივალის ფარგლებში წარმოადგენს. სიყვარულის ეს ცნობილი ისტორია ქართული თეატრის სცენაზე პირველად დაიდგა.
პიესა მოგვითხრობს XX საუკუნის ორი მნიშვნელოვანი ფილოსოფოსის, ჰანა არენდტისა და მარტინ ჰაიდეგერის ურთიერთობის შესახებ, რომელსაც შეიძლება ეწოდოს როგორც ინტელექტუალური, ისე პიროვნული და მორალური კონფლიქტური კავშირი.
ეს არ არის მხოლოდ კლასიკური სიყვარულის ისტორია, არამედ მრავალმხრივი ნარატივი, რომელიც აჩვენებს ემოციური და პოლიტიკური წინააღმდეგობების ურთიერთგადაკვეთას. არენდტის, ებრაელი ფილოსოფოსისა, და ჰაიდეგერის, ნაცისტური პარტიის დროებითი წევრის, საიდუმლო ურთიერთობა ერთდროულად წარმოჩინებულია როგორც მომხიბვლელი და შემაძრწუნებელი მოვლენა.
სპექტაკლის რეჟისორია მამუკა ცერცვაძე, სცენოგრაფია ეკუთვნის ნუცა ჭყონიას, მუსიკალური გაფორმება – ბეჟან ამირანაშვილს, ხოლო ტექნიკური რეჟისორი გვანცა ბიწაძეა. მსახიობები: ლილი ხურითი (ჰანა არენდტი), ანდრია ვაჭრიძე (მარტინ ჰაიდეგერი), მაშო თვალაბეიშვილი (სტუდენტი ჰანა), ვატო სანიკიძე (მენდელსონი და მიხაილ ბენ შაკედი).
დადგმა რეფლექსიას ახდენს თეატრის, როგორც პოლიტიკური ხელოვნების, არსზე. სპექტაკლი განიხილავს ადამიანური არსებობის ბუნებას, თავისუფლების გამოვლინებასა და ინდივიდის პოლიტიკურ კონტექსტში არსებობის შესაძლებლობებს. განსაკუთრებული მნიშვნელობა ენიჭება იმ გარემოებას, რომ XX საუკუნის ტოტალიტარულმა რეჟიმებმა ფუნდამენტურად შეცვალა ადამიანის არსებობის საზღვრები, რაც დღემდე წარმოადგენს ფილოსოფიური და ესთეტიკური კვლევის საგანს.
პიესა წარმოდგენილია ერთ მოქმედებად, პრემიერა თბილისის მერიის ფინანსური მხარდაჭერით ხორციელდება. სპექტაკლის ხანგრძლივობაა 1 საათი და 20 წუთი.
დრო:
17 სექტემბერი 21:00 საათი
18 სექტემბერი 17:00 საათი
ადგილმდებარეობა: ილიაუნის თეატრი, ი. ჭავჭავაძის გამზ. N32

დამატებითი ინფორმაციისთვის:
ნათია კვაშალი
597 760 074; 2 29 47 15
theatre@iliauni.edu.ge
www.iliaunitheatre.ge

დოქტორ ივან გოლოლობოვის ონლაინლექცია „მაგიური პუტინიზმი. როგორ მართავს მაგია თანამედროვე პოლიტიკას“
2025-10-14 17:00 - 18:00
14 ოქტომბერს, 17:00 საათზე, ილიას სახელმწიფო უნივერსიტეტის ანთროპოლოგიის კვლევითი ცენტრისა და ანთროპოლოგიის დოქტორანტურის პროგრამის ორგანიზებით ბათის უნივერსიტეტის პოლიტიკის, ენებისა და საერთაშორისო კვლევების დეპარტამენტის ლექტორი ივან გოლოლობოვი ონლაინ წაიკითხავს ლექციას „მაგიური პუტინიზმი. როგორ მართავს მაგია თანამედროვე პოლიტიკას“.
მომხსენებელი იკვლევს პუტინიზმის, როგორც პოლიტიკური დისკურსის, იდეოლოგიური კონსტრუქციების მიღმა მაგიურ აზროვნებას. ლაკლოზე, მუფსა და პოლიტიკური დისკურსის სხვა თეორეტიკოსებზე დაყრდნობით, ამტკიცებს, რომ რუსული ხელისუფლების დისკურსი ზოგადად მიჰყვება კულტურულ ანთროპოლოგთა მიერ აღწერილ მაგიური აზროვნების პრინციპებს. მაგიური აზროვნების ლოგიკით აგებული დისკურსი ქმნის სულიერი ერთობის განსაკუთრებულ ფორმას, რომელიც ანტაგონისტურია პოლიტიკური არტიკულაციისა და პოლიტიკური იდენტობების კონსტრუქციის მიმართ. ამგვარი ანტაგონიზმი, გამოწვეული მაგიური პოლიტიკის აღზევებითა და ახალი ავტოკრატიების „ობსკურანტიზმით“, ხაზს უსვამს ახალ გამოწვევას პოლიტიკის თეორეტიკოსებისთვის. რადგან ბრძოლის ძირითადი ხაზები აღარ გადის ჰეგემონიური არტიკულაციის მეტოქე იდეოლოგიურ პროექტებს შორის, არამედ დისკურსის სხვადასხვა ლოგიკას შორის, სადაც ერთი პოლიტიკურის მომენტის გაფართოებას ცდილობს, ხოლო მეორე – მაგიურის, მის შემცირებასა და აღმოფხვრას.
მომხსენებლის შესახებ
დოქტორი გოლოლობოვი 2016 წლიდან ბათის უნივერსიტეტის პოლიტიკის, ენებისა და საერთაშორისო კვლევების დეპარტამენტის პოლიტიკისა და რუსული კვლევების ლექტორია, მანამდე ვარვიკის უნივერსიტეტის მკვლევარი იყო. დოქტორის ხარისხი მოიპოვა ესექსის უნივერსიტეტის მმართველობის დეპარტამენტის პროგრამის, იდეოლოგიისა და დისკურსის ანალიზის ფარგლებში, მისი კვლევითი ინტერესები მოიცავს რუსეთის პოლიტიკასა და პოლიტიკურ ხელოვნებას პოსტსაბჭოთა ქვეყნებში.
ფორმატი: ონლაინ Zoom-ის პლატფორმა (ბმულის მისაღებად დაუკავშირდით ორგანიზატორს ელფოსტაზე: florian.muehlfried@iliauni.edu.ge)
სამუშაო ენა: ინგლისური
დრო: 14 ოქტომბერი, 17:00 საათი (თბილისის დროით)
დასწრება თავისუფალია.
2025

პრეზენტაცია „ჩურჩული კვიპაროსის ქვეშ. დულაბიდან საქართველომდე“ − დულაბის ქართველების ისტორია
2025-10-15 16:00 - 17:00
15 ოქტომბერს, 16:00 საათზე, ილიას სახელმწიფო უნივერსიტეტის S201/202 დარბაზში გ. წერეთლის აღმოსავლეთმცოდნეობის მუდმივმოქმედი სემინარის ფარგლებში ცირა კემულარია (ლონდონი) და ლელა კემულარია (ფოთი) თეირანის დულაბის მართლმადიდებლურ სასაფლაოზე დაკრძალული მიხეილ ქორქიასა და გენერალ ვასილ კარგარეთელის შთამომავლები, გამართავენ საარქივო მასალების პრეზენტაციას „ჩურჩული კვიპაროსის ქვეშ. დულაბიდან საქართველომდე“.
მიხეილ ქორქიასა და ვასილ კარგარეთელის შვილიშვილები, თანაზ ამელი (აშშ) და დავით ქორქია (შვეიცარია), ისაუბრებენ ოჯახის ისტორიასა და ემიგრაციის გამოცდილებაზე.
სამუშაო ენები: ქართული, ინგლისური
დრო: 15 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქ. N3
დასწრება თავისუფალია.
2025

გონკურის პრემიის საქართველოს არჩევანის ლაურეატის გამოცხადების ცერემონია
2025-10-15 18:00 - 19:00
15 ოქტომბერს, 18:00 საათზე, საქართველოს ფრანგული ინსტიტუტის მედიათეკაში გაიმართება 2024 წლის გონკურის პრემიის საქართველოს არჩევანის ლაურეატის გამოცხადების ცერემონია.
გონკურის პრემია ყველაზე მნიშვნელოვანი ლიტერატურული პრემიაა მრავალ პრემიას შორის, რომელთაც საფრანგეთი გასცემს საუკეთესო ფრანგულენოვანი ნაწარმოებისთვის. საქართველო 2019 წელს შეუერთდა იმ ქვეყნების რიცხვს, რომელთაც უფლება აქვთ არჩევანი გააკეთონ.
კონკურსის ორგანიზებას ყოველწლიურად ხელმძღვანელობენ ილიას სახელმწიფო უნივერსიტეტი და საქართველოს ფრანგული ინსტიტუტი საქართველოში საფრანგეთის საელჩოსა და ფრანკოფონიის საუნივერსიტეტო სააგენტოს მხარდაჭერით.
ილიაუნის დახმარებით ითარგმნა და უნივერსიტეტის გამომცემლობამ გამოსცა პრემიის პირველი ლაურეატის, ფრანგი მწერლის, ჟან-ლუკ კოატალემის რომანი La part du fils „წილი და ხვედრი შთამომავლისა“. მთარგმნელს, გოჩა ჯავახიშვილს მიენიჭა გერონტი ქიქოძის სახელობის პრემია, რომელიც ყოველწლიურად გაიცემა ფრანგულენოვანი რომანის საუკეთესო ქართული თარგმანისთვის.
წლების განმავლობაში ქართველი ახალგაზრდების არჩევანი არაერთხელ დაემთხვა გონკურის აკადემიის გადაწყვეტილებას:
Hervé Le Tellier – L’Anomalie,
Mohamed Mbougar Sarr – La plus secrète mémoire des hommes,
Jean-Baptiste Andrea – Veiller sur elle.
2022 წელს ქართველი ფრანკოფონების რჩეული გახდა ქლოე კორმანის რომანი Les presque sœurs „თითქმის დები“, რომლის ქართულ თარგმნაზე მუშაობენ მარიამ ღლონტი და გიორგი ქურდაძე.
მიმდინარე წელს არჩევანი უნდა გააკეთონ ილიას სახელმწიფო უნივერსიტეტის, თბილისის ივ. ჯავახიშვილის სახელმწიფო უნივერსიტეტის, ქუთაისის აკაკი წერეთლის სახელმწიფო უნივერსიტეტის სტუდენტებმა და საქართველოს ფრანგული ინსტიტუტის მედიათეკის ახალგაზრდა მკითხველებმა იმ ოთხ მწერალს შორის, რომლებიც გონკურის აკადემიამ კონკურსის მესამე ტურზე შეარჩია:

Sandrine CAULETTE – Madelaine avant l’aube
Kamel DAUD – Houris
Gaël FAYE – Jacaranda
Hélène GAUDY – Archipels

ღონისძიებას დაესწრება საქართველოში საფრანგეთის ელჩი ოლივიე კურტო.
სამუშაო ენები: ქართული, ფრანგული
დრო: 15 ოქტომბერი, 18:00 საათი
ადგილმდებარეობა: საქართველოს ფრანგული ინსტიტუტის მედიათეკა, ლადო გუდიაშვილის ქ. N7, საქართველოს პარლამენტის ეროვნული ბიბლიოთეკის III კორპუსი
დასწრება თავისუფალია.
2025

ილიაუნის სახვითი და გამოყენებითი ხელოვნების პროგრამების კურსდამთავრებულთა სადიპლომო ნამუშევრების გამოფენა
2025-10-16 17:00 - 2025-12-02 18:00
16 ივლისს, 17:00 საათზე, გალერეაში „Corridor − კორიდორი“ გაიმართება ილიას სახელმწიფო უნივერსიტეტის მეცნიერებათა და ხელოვნების ფაკულტეტის საბაკალავრო საფეხურის საგანმანათლებლო პროგრამების „გრაფიკის ხელოვნება (ძირითადი და დამატებითი სპეციალობა)“ და „გამოყენებითი ხელოვნება − მხატვრული კერამიკა საჯარო სივრცეებისათვის (ძირითადი და დამატებითი სპეციალობა)“ კურსდამთავრებულთა სადიპლომო ნამუშევრების გამოფენა.
გამოფენა გაგრძელდება 20 ივლისამდე.
დრო: 16 ივლისი, 17:00 საათი
ადგილმდებარეობა: გალერეა „Corridor − კორიდორი“, პ. ინგოროყვას ქ. N20.
დასწრება თავისუფალია.

პროფესორ ევა ორტმანის საჯარო ლექცია „სპარსული სალიჰოტრა: ცხენების შესახებ სანსკრიტული ტექსტის ტრანსფორმაცია და ადაპტაცია სპარსულ ტრაქტატებში“
2025-10-17 16:00 - 17:00
17 ოქტომბერს, 16:00 საათზე, ილიას სახელმწიფო უნივერსიტეტის S201/202 სხდომათა დარბაზში გ. წერეთლის აღმოსავლეთმცოდნეობის ინსტიტუტის მუდმივმოქმედი სემინარის ფარგლებში პროფესორი ევა ორტმანი, გიოტინგენის უნივერსიტეტის ირანული კვლევების ინსტიტუტის დირექტორი, წაიკითხავს ლექციას „სპარსული სალიჰოტრა: ცხენების შესახებ სანსკრიტული ტექსტის ტრანსფორმაცია და ადაპტაცია სპარსულ ტრაქტატებში“.
მომხსენებელი ისაუბრებს სალიჰოტრას თარგმანებზე, განსაკუთრებულ ყურადღებას გაამახვილებს ტექსტის ვარიანტებზე და შეეცდება წყაროების იდენტიფიცირებას, რომლებიც, მისი აზრით, ორიგინალის გვიანდელი დანამატებია.
ინდოეთის სუბკონინენტზე ისლამური მმართველობის პერიოდში ინდური ენებიდან, ძირითადად სანსკრიტიდან, ბევრი ტექსტი ითარგმნა სპარსულად, მათ შორის თვალსაჩინო რაოდენობით გვხვდება ცხენოსნობასთან დაკავშირებული ტრაქტატები, რომლებიც ჩვეულებრივ უკავშირდება სანსკრიტზე დაწერილ სალიჰოტრას ლეგენდარულ ტრაქტატს ცხენოსნობის შესახებ, რომელიც შემორჩენილი არ არის. სალიჰოტრას თარგმანები ჩვეულებრივ შედგება ვარაუდებისა და პროგნოზების, ასევე ვეტერინარიასთან დაკავშირებული ნაწილებისგან.
მომხსენებლის შესახებ
ევა ორტმანი, გიოტინგენის უნივერსიტეტის პროფესორი, 2018 წლიდან ამავე უნივერსიტეტის ირანული კვლევების ინსტიტუტის დირექტორია. მისი სამეცნიერო ინტერესები მოიცავს მონღოლთა იმპერიასთან დაკავშირებულ საკითხებს, ასტრალური მეცნიერებებისა და მათემატიკის, ასევე ოკულტური მეცნიერებების ისტორიის შესწავლას, ინდურ-სპარსული ენების ცოდნასა და კულტურის ტრანსფერს.
სამუშაო ენა: ინგლისური
დრო: 17 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქ. N3
დასწრება თავისუფალია.
2025

AWS Community Day Georgia 2025
2025-10-18 10:00 - 11:00
18 ოქტომბერს , 10:00 საათზე, ილიას სახელმწიფო უნივერსიტეტის T კორპუსში გაიმართება ტექნოლოგიური საზოგადოების მიერ ორგანიზებული ღონისძიება AWS Community Day Georgia 2025.
AWS-ის საზოგადოების ლიდერების, სპიკერებისა და მოხალისეების ხელმძღვანელობით გაიმართება დისკუსიები და პრაქტიკული ვორკშოპები.
შეხვედრის მიზანია AWS-ის სერვისების შესახებ ცოდნის გაზიარება, პროფესიული განვითარების ხელშეწყობა და ტექნოლოგიებით დაინტერესებული ადამიანების გაერთიანება.
AWS Community Day Georgia 2025 განსაკუთრებული შესაძლებლობაა დეველოპერებისთვის, სტუდენტებისა და AWS-ის მომხმარებლებისთვის, რომელთაც სურთ თანამედროვე ტექნოლოგიური ტენდენციების გაცნობა, ცოდნის გაღრმავება და სფეროს პროფესიონალებთან კავშირის დამყარება.
მონაწილეებს ექნებათ შესაძლებლობა ჩაერთონ მენტორობის პროგრამაში (Peer Group Mentoring), რომლის ფარგლებში მცირე ჯგუფები (2-15 მონაწილე) გამოცდილი მენტორების ხელმძღვანელობით იმსჯელებენ ტექნიკურ, საზოგადოებრივ და კარიერულ საკითხებზე.
რეგისტრაციის ბმული: https://shorturl.at/lIM3X
Peer Group Mentoring:
Workshop:
მონაწილეობა უფასოა.
დეტალური პროგრამა იხილეთ ბმულზე: https://iliauni.edu.ge/uploads/other/90/90316.pdf
სამუშაო ენა: ქართული
დრო: 18 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის T კორპუსი, ქ. ჩოლოყაშვილის გამზ. N3/5
2025

AWS Community Day Georgia 2025
2025-10-18 10:00 - 11:00
18 ოქტომბერს , 10:00 საათზე, ილიას სახელმწიფო უნივერსიტეტის T კორპუსში გაიმართება ტექნოლოგიური საზოგადოების მიერ ორგანიზებული ღონისძიება AWS Community Day Georgia 2025.
AWS-ის საზოგადოების ლიდერების, სპიკერებისა და მოხალისეების ხელმძღვანელობით გაიმართება დისკუსიები და პრაქტიკული ვორკშოპები.
შეხვედრის მიზანია AWS-ის სერვისების შესახებ ცოდნის გაზიარება, პროფესიული განვითარების ხელშეწყობა და ტექნოლოგიებით დაინტერესებული ადამიანების გაერთიანება.
AWS Community Day Georgia 2025 განსაკუთრებული შესაძლებლობაა დეველოპერებისთვის, სტუდენტებისა და AWS-ის მომხმარებლებისთვის, რომელთაც სურთ თანამედროვე ტექნოლოგიური ტენდენციების გაცნობა, ცოდნის გაღრმავება და სფეროს პროფესიონალებთან კავშირის დამყარება.
მონაწილეებს ექნებათ შესაძლებლობა ჩაერთონ მენტორობის პროგრამაში (Peer Group Mentoring), რომლის ფარგლებში მცირე ჯგუფები (2-15 მონაწილე) გამოცდილი მენტორების ხელმძღვანელობით იმსჯელებენ ტექნიკურ, საზოგადოებრივ და კარიერულ საკითხებზე.
რეგისტრაციის ბმულები:
Peer Group Mentoring: https://shorturl.at/lIM3X
Workshop: https://shorturl.at/71ec2
მონაწილეობა უფასოა.
დეტალური პროგრამა იხილეთ ბმულზე: https://iliauni.edu.ge/uploads/other/90/90316.pdf
სამუშაო ენა: ინგლისური
დრო: 18 ოქტომბერი, 10:00 საათი
ადგილმდებარეობა: ილიას სახელმწიფო უნივერსიტეტის T კორპუსი, ქ. ჩოლოყაშვილის გამზ. N3/5
2025

საერთაშორისო კონფერენცია „ქრისტიანული რელიკვიები და რელიკვარიუმები გვიანი ანტიკურობიდან პოსტბიზანტიურ ხანამდე: აღქმა და ინტერპრეტაცია“
2025-10-18 14:00 - 15:00
18-19 ოქტომბერს ილიას სახელმწიფო უნივერსიტეტში ილიაუნის მეცნიერებათა და ხელოვნების ფაკულტეტის შუა საუკუნეების კვლევის ცენტრის ორგანიზებით გაიმართება საერთაშორისო კონფერენცია „ქრისტიანული რელიკვიები და რელიკვარიუმები გვიანი ანტიკურობიდან პოსტბიზანტიურ ხანამდე: აღქმა და ინტერპრეტაცია“.
აკადემიური ღონისძიება გააერთიანებს მსოფლიოს ათი ქვეყნის ოცამდე მეცნიერს, რომლებიც განიხილავენ ქრისტიანული რელიკვიებისა და მათი თაყვანისცემის კულტურულ განზომილებას პრემოდერნულ საზოგადოებებში.
კონფერენციის პროგრამა და მოხსენებათა აბსტრაქტები https://iliauni.edu.ge/uploads/other/90/90275.pdf
სამუშაო ენა: ინგლისური
ფორმატი: ჰიბრიდული
Zoom-ის ბმული:
https://iliauni-edu-ge.zoom.us/j/83684498236?pwd=[REDACTED]
Meeting ID: 836 8449 8236
Passcode: [REDACTED]
დრო და ადგილმდებარეობა:

კონფერენციის გახსნა: 18 ოქტომბერი, 14:00 საათი, ილიას სახელმწიფო უნივერსიტეტის წიგნის სახლი „ლიგამუსი“, ი. ჭავჭავაძის გამზ. N32
19 ოქტომბერი, ილიას სახელმწიფო უნივერსიტეტის F303 აუდიტორია, ქ. ჩოლოყაშვილის გამზ. N3/5
დასწრება თავისუფალია.
2025

პროფესორ ევა ორტმანის საჯარო ლექცია „ფრიდრიხ კარლ ანდრეასი“
2025-10-20 16:00 - 17:00
20 ოქტომბერს, 16:00 საათზე, ილიას სახელმწიფო უნივერსიტეტის S201/202 სხდომათა დარბაზში გ. წერეთლის აღმოსავლეთმცოდნეობის ინსტიტუტის მუდმივმოქმედი სემინარის ფარგლებში პროფესორი ევა ორტმანი, გიოტინგენის უნივერსიტეტის ირანული კვლევების ინსტიტუტის დირექტორი, წაიკითხავს ლექციას „ფრიდრიხ კარლ ანდრეასი“.
მომხსენებელი განიხილავს ფრიდრიხ კარლ ანდრეასის ინტელექტუალურ კარიერას, ასევე პირველი მსოფლიო ომის ტყვეების საკითხს.
ფრიდრიხ კარლ ანდრეასმა დაიწყო პირველად გიოტინგენში (გერმანიაში) ირანული სამყაროს მეცნიერული კვლევა.
არაერთი ირანული ენის გარდა, ფლობდა სანსკრიტს, ლათინურსა და ბერძნულს, თურქულს, ნორვეგიულს, დანიურს და ა.შ.
ახალგაზრდობაში დიდხანს ცხოვრობდა ირანში. თავდაპირველად იყო სამეცნიერო ექსპედიციის წევრი, შემდეგ თავისი სურვილით იქ დარჩა და საკმაოდ რთულ ვითარებაში მოუწია მოღვაწეობა. პირველი მსოფლიო ომის შემდეგ ფრიდრიხ კარლ ანდრეასი ომში დატყვევებული ინდოელებისგან იღებდა ინტერვიუებს, რომლებიც გამოიყენეს მათი ენების დოკუმენტირებისთვის.
მომხსენებლის შესახებ
ევა ორტმანი, გიოტინგენის უნივერსიტეტის პროფესორი, 2018 წლიდან ამავე უნივერსიტეტის ირანული კვლევების ინსტიტუტის დირექტორია. მისი სამეცნიერო ინტერესები მოიცავს მონღოლთა იმპერიასთან დაკავშირებულ საკითხებს, ასტრალური მეცნიერებებისა და მათემატიკის, ასევე ოკულტური მეცნიერებების ისტორიის შესწავლას, ინდურ-სპარსული ენების ცოდნასა და კულტურის ტრანსფერს.
სამუშაო ენა: ინგლისური
დრო: 20 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის S201/202 სხდომათა დარბაზი, გ. წერეთლის ქ. N3
დასწრება თავისუფალია.
2025

კარიერული განვითარების პროექტის Level Up II ლექცია „რეზიუმეს შედგენა და დამსაქმებელთან გასაუბრება“
2025-10-21 16:00 - 17:00
21 ოქტომბერს, 16:00 საათზე, ილიას სახელმწიფო უნივერსიტეტის T102 დარბაზში ადამიანური რესურსების მართვის მენეჯერი ანი ზურაბაშვილი წაიკითხავს ლექციას, რომლის თემებია:

რეზიუმეს (CV) შედგენა
დამსაქმებელთან გასაუბრება

შეხვედრა მიზნად ისახავს სტუდენტებისთვის პრაქტიკული ცოდნის გაზიარებას კარიერის დაგეგმვის საწყის ეტაპზე. მომხსენებელი განიხილავს ეფექტური რეზიუმეს შედგენის პრინციპებს, გასაუბრებისას კომუნიკაციის სტრატეგიებისა და დამსაქმებლის მოლოდინის უკეთ გაგების გზებს.
ანი ზურაბაშვილი ადამიანური რესურსების მართვისა და შერჩევის, ასევე როგორც ადგილობრივ, ისე საერთაშორისო ორგანიზაციებში ადამიანური რესურსების შერჩევისა და ტალანტების მართვის მიმართულებით მრავალწლიანი გამოცდილების მქონე პროფესიონალია.
სამუშაო ენა: ქართული
დრო: 21 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.
2025

ციცინო გაბესკირიას წიგნის „სახალისო საუბრები ლექსიკოლოგიაზე“ წარდგენა
2025-10-22 08:00 - 17:00
27 ოქტომბერს, 18:00 საათზე, წიგნის სახლში „ლიგამუსი“ გაიმართება ციცინო გაბესკირიას წიგნის „სახალისო საუბრები ლექსიკოლოგიაზე“ წარდგენა.
წიგნი ციკლის მეორე გამოცემაა, რომელშიც ბებია და შვილიშვილი სახალისოდ საუბრობენ ლექსიკოლოგიის საინტერესო თემებზე, როგორებიცაა: იდიომები, ომონიმები და ომოფონები, პოლისემია და სინონიმია, ოქსიმორონი, სპუნერიზმი და სხვ. გამოცემაში წარმოდგენილია როგორც ქართული, ისე ინგლისური მაგალითები, სხვადასხვა იდიომის ეტიმოლოგიური განმარტებები.
წარდგენას მოდერაციას გაუწევს თინათინ მარგალიტაძე, ილიას სახელმწიფო უნივერსიტეტის ლექსიკოგრაფიისა და ენობრივი ტექნოლოგიების ცენტრის დირექტორი, პროფესორი.
სამუშაო ენა: ქართული
დრო: 27 ოქტომბერი, 18:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

კარიერული განვითარების პროექტის Level Up III ლექცია „შეფასება“ და „უნარ-ჩვევები“
2025-10-28 16:00 - 17:00
28 ოქტომბერს, 16:00 საათზე, ილიას სახელმწიფო უნივერსიტეტის T102 დარბაზში გაიმართება კარიერული განვითარების პროექტის Level Up მესამე ლექცია.
ლექციას წაიკითხავს გეგი გვაზავა — ილიას სახელმწიფო უნივერსიტეტის კურსდამთავრებული და HR პლატფორმა Herio-ს თანადამფუძნებელი.
შეხვედრის თემებია:
შეფასება და უნარ-ჩვევები
ლექციის მიზანია სტუდენტებისთვის პრაქტიკული ცოდნის გაზიარება უნარების განვითარების, თვითშეფასებისა და თანამედროვე შრომით ბაზარზე მოთხოვნადი კომპეტენციების შესახებ.
მომხსენებელი ისაუბრებს, როგორ შეიძლება ეფექტიანად განვივითაროთ უნარები, როგორ ვუპასუხოთ დასაქმების ბაზრის გამოწვევებს და რა როლი აქვს შეფასებას პროფესიულ ზრდაში.
სამუშაო ენა: ქართული
დრო: 28 ოქტომბერი, 16:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.
2025

ტარას ფედირკოს ონლაინლექცია „ომის საჩუქრები: მტრობა და ძალადობა უკრაინის ომის ეკონომიკის შექმნისას“
2025-10-28 17:00 - 18:00
28 ოქტომბერს, 17:00 საათზე, ილიას სახელმწიფო უნივერსიტეტის ანთროპოლოგიის კვლევითი ცენტრისა და ანთროპოლოგიის დოქტორანტურის პროგრამის ორგანიზებით გლაზგოს უნივერსიტეტის ასისტენტ-პროფესორი ტარას ფედირკო ონლაინ წაიკითხავს ლექციას „ომის საჩუქრები: მტრობა და ძალადობა უკრაინის ომის ეკონომიკის შექმნისას“.
დრონები, „რედ ბულის“ ქილები და ხელყუმბარები – უკრაინის ომში ფრონტის ხაზის სამი სიმბოლური საჩუქარია. მომხსენებელი შეეხება საკითხს, როგორ ყალიბდება ომის ეკონომიკა სანგრებში ამ საგნების მნიშვნელობის გათვალისწინების შედეგად. უკრაინელ მებრძოლებთან და ფრონტისთვის სხვადასხვა საჭირო ნივთის მიმწოდებელ სამხედრო აქტივისტებთან ჩატარებულ კვლევაზე დაყრდნობით მომხსენებელი იკვლევს, როგორ ესმით ომში მყოფ ადამიანებს ფრონტზე ასეთი საგნების რისკის და თავგანწირვის ფასად შეტანისა და ამით ჯარისკაცების მძიმე ყოფის მხარდაჭერის მნიშვნელობა. უკრაინული ომის „საჩუქრებზე“ ფიქრი გვეხმარება გავიგოთ, როგორ ცვლის მტრობა, ძალადობა და ნგრევა ყველაფერ ღირებულს და რა მართებთ ადამიანებს ერთმანეთის კონფლიქტებისა და ეგზისტენციალური საფრთხის დროს.
მომხსენებლის შესახებ
ტარას ფედირკო გლაზგოს უნივერსიტეტის სოციალურ და პოლიტიკურ მეცნიერებათა სკოლის ასისტენტ-პროფესორი და ვენის ჰუმანიტარულ მეცნიერებათა ინსტიტუტის (IWM) უფროსი მკვლევარია. სოციალურ-კულტურული ანთროპოლოგიის დოქტორის ხარისხი მიენიჭა დარემის უნივერსიტეტში. იყო პოსტდოქტორანტი კემბრიჯისა და სენტ-ენდრიუსის უნივერსიტეტებში. პოლიტიკისა და ეკონომიკის ანთროპოლოგი ტარას ფედირკო იკვლევს, თუ როგორ ორგანიზდება სოციალური მოძრაობა ომის ეკონომიკის, სახელმწიფოების, კაპიტალისტური შრომისა და ღირებულებითი რეჟიმების ტრანსფორმაციისთვის; ჩატარებული აქვს გრძელვადიანი ეთნოგრაფიული კვლევა კიევსა და ლონდონში. ბოლო პერიოდში ხელმძღვანელობდა ერთობლივ კვლევით პროექტს სამოქალაქო და სამხედრო ქსელების შესახებ უკრაინის საომარი ძალისხმევის მხარდასაჭერად.
ფორმატი: ონლაინ, Zoom-ის ბმული: https://shorturl.at/ls0Yy
სამუშაო ენა: ინგლისური
დრო: 28 ოქტომბერი, 17:00 საათი (თბილისის დროით)
დასწრება თავისუფალია.
2025

გიგა ზედანიას საჯარო ლექცია „უნივერსიტეტის ფილოსოფია“
2025-10-29 18:30 - 19:30
29 ოქტომბერს, 18:30 საათზე, ილიას სახელმწიფო უნივერსიტეტის უმაღლესი კვლევების ცენტრში გიგა ზედანია გამართავს საჯარო ლექციას „უნივერსიტეტის ფილოსოფია“.
გამოცხადებული განათლების რეფორმის ფონზე განსაკუთრებულ მნიშვნელობას იძენს იმის გახსენება, რა იყო და არის უნივერსიტეტის იდეა და იდეალი. ევროპისა და მსოფლიოს ეს ერთ-ერთი უძველესი უწყვეტად არსებული ინსტიტუცია თავის წიაღში ატარებს საზრისს, რომლის უგულებელყოფის შედეგადაც ზიანდება ცოდნის მოპოვებისა და გადაცემის პროცესი. ამ დაზიანების გამო კი მთლიანად საზოგადოებას ეზღუდება საკუთარი თავის გაუმჯობესების შანსი.
დრო: 29 ოქტომბერი, 18:30 საათი
ადგილმდებარეობა: ილიას სახელმწიფო უნივერსიტეტის უმაღლესი კვლევების ცენტრი, S კორპუსი, მე-8 სართული, ოთახი 800, გ. წერეთლის ქ. N3
დასწრება თავისუფალია.
2025

უახლესი აღმოჩენები ცუცხვათის, საკაჟიას, ორთვალას და წოფის მღვიმეებში ნეანდერტალელთა და ანატომიურად თანამედროვე ადამიანთა გავრცელების შესახებ
2025-10-31 12:00 - 13:00
31 ოქტომბერს, 12:00 საათზე, ილიას სახელმწიფო უნივერსიტეტის G106 დარბაზში გაიმართება ილიას სახელმწიფო უნივერსიტეტის ასისტენტ-პროფესორ ნიკოლოზ წიქარიძის ხელმძღვანელობით 2016-2025 წლებში მოქმედი სამეცნიერო გუნდის „პლეისტოცენის გარდატეხები კავკასიაში: ჰომინინები, გარემო და კულტურა” (PTC – “Pleistocene Turnovers in the Caucasus: Hominins, Environment, and Culture”) არქეოლოგიური და პალეობიოლოგიური კვლევის ანგარიშის წარდგენა.
ღონისძიებაზე წარმოდგენილი იქნება ცუცხვათის, საკაჟიას, ორთვალას და წოფის მღვიმეებში ჩატარებული უახლესი და გარდამტეხი აღმოჩენები ნეანდერტალელთა და ანატომიურად თანამედროვე ადამიანთა გავრცელების შესახებ.
დამსწრეები ასევე გაეცნობიან ახალ სამეცნიერო პუბლიკაციებსა და კვლევის შედეგებს, მიმდინარე სამეცნიერო ლანდშაფტს, საერთაშორისო თანამშრომლობისა და სამომავლო პერსპექტივებს.
კვლევები განხორციელდა საქართველოს ეროვნულ მუზეუმთან თანამშრომლობით, ილიას სახელმწიფო უნივერსიტეტის, შოთა რუსთაველის ეროვნული სამეცნიერო ფონდის, ლუის ლიკისა და გერდა ჰენკელის სამეცნიერო ფონდების, საფრანგეთის ეროვნული სამეცნიერო კვლევების ცენტრის (CNRS) მხარდაჭერითა და საზოგადოებრივი შემოწირულობებით.
სამუშაო ენა: ქართული
დრო: 31 ოქტომბერი, 12:00 საათი
ადგილმდებარეობა: ილიას სახელმწიფო უნივერსიტეტის G106 დარბაზი, გ. წერეთლის ქ. N1
დასწრება თავისუფალია.
2025

ილიაუნის კურსდამთავრებულების გამოსაშვები ცერემონია 2025
2025-11-03 18:00 - 2025-12-02 19:00
26 ივლისს, 18:00 საათზე, ილიას სახელმწიფო უნივერსიტეტის E კორპუსის ეზოში გაიმართება 2025 წლის კურსდამთავრებულების გამოსაშვები ცერემონია.

საზეიმო ცერემონიას გახსნის და სტუდენტებს ცხოვრების ახალი ეტაპის დაწყებას მიულოცავს ილიას სახელმწიფო უნივერსიტეტის რექტორი ნინო დობორჯგინიძე.
ილიაუნის ადმინისტრაციის წარმომადგენლები და პროფესორ-მასწავლებლები დააჯილდოებენ რვა ნომინაციაში გამოვლენილ წარმატებულ კურსდამთავრებულებს და კონკურსის „გზავნილი ევროპას“ გამარჯვებულ სტუდენტებს. კონკურსი მიეძღვნა საქართველოს ბოლონიის პროცესში გაწევრიანების საიუბილეო 20 წლის აღნიშვნას.
კურსდამთავრებულებს სიტყვით მიმართავენ ილიაუნის სიტყვის კონკურსში გამარჯვებული სტუდენტები.
ოფიციალური ნაწილი სტუდენტებისთვის ყველაზე დასამახსოვრებელი რიტუალით – ქუდების ცაში ასროლით დასრულდება.
წელს ცერემონიის მუსიკალურ ნაწილს წარმოადგენს ილიაუნის სტუდენტური კაპელა.
ილიაუნის კიბერლაბორატორია უნილაბის ინიციატივით ცერემონიაზე კურსდამთავრებულები შეძლებენ გაუგზავნონ წერილი საკუთარ თავს, რომელსაც 5 წლის შემდეგ პირად ელექტრონულ მისამართზე მიიღებენ. შეძლებენ ფოტოების გადაღებას, რომლებიც ამ წერილებისთვის სპეციალურად შექმნილი ვებგვერდის გალერეაში გახდება ხელმისაწვდომი.
კურსდამთავრებულები შეძლებენ მონაწილეობას უნიპოდკასტში „თქვი, რომ გაიხსენო“, რომელშიც უნივერსიტეტთან დაკავშირებულ დასამახსოვრებელ ამბებს გაუზიარებენ მსმენელებს.
დრო: 26 ივლისი, 18:00 საათი
ადგილმდებარეობა: ილიას სახელმწიფო უნივერსიტეტის E კორპუსის შიდა ეზო (ქ. ჩოლოყაშვილის გამზ. N3/5, ვაკის პარკის მოპირდაპირედ)

სემინარი „AI-ის გამოყენების შესაძლებლობები და რისკები უნივერსიტეტში – ადგილობრივი და საერთაშორისო გამოცდილება“
2025-11-04 14:00 - 2025-12-02 15:00
25 ივნისს, 14:00 საათზე, ილიას სახელმწიფო უნივერსიტეტის E207 აუდიტორიაში გაიმართება სემინარი „AI-ის გამოყენების შესაძლებლობები და რისკები უნივერსიტეტში – ადგილობრივი და საერთაშორისო გამოცდილება“.
სემინარის თანაორგანიზატორები არიან განათლების კვლევების ცენტრი და პიროვნული და პროფესიული განვითარების ცენტრი.
სემინარს გაუძღვებიან ნუცა კობახიძე, ჰონგ კონგის უნივერსიტეტის განათლების ფაკულტეტის ასოცირებული პროფესორი და გიგა ხოსიტაშვილი, ილიას სახელმწიფო უნივერსიტეტის ბიზნესის, ტექნოლოგიისა და განათლების ფაკულტეტის ასისტენტ-პროფესორი.
ღონისძიების მიზანია უნივერსიტეტებში ხელოვნური ინტელექტის (AI) ინტეგრაციასთან დაკავშირებული შესაძლებლობებისა და რისკების ანალიზი როგორც ადგილობრივ, ასევე გლობალურ საგანმანათლებლო კონტექსტში.
სემინარის თემები:

AI-ის გამოყენების არსებული მდგომარეობა და რისკები საქართველოს უნივერსიტეტებში;
ჰონგ კონგის უნივერსიტეტისა და სხვა საერთაშორისო საგანმანათლებლო დაწესებულებების გამოცდილება AI-ის ინტეგრაციაში;
AI-ის როლი საუნივერსიტეტო პოლიტიკისა და სასწავლო კურიკულუმის ფორმირებაში;
AI-ის გამოყენების შესაძლებლობები კურსის/სილაბუსის დაგეგმვის, დავალებების ფორმულირებისა და შეფასების პროცესში.

მსურველებს გთხოვთ, გაიაროთ რეგისტრაცია ბმულზე:

https://docs.google.com/forms/d/e/1FAIpQLSdiUKxwT0xx8bAKAgH7wMSttv9l24SIEvlGqFLk7gsVLk8DYA/viewform?usp=sharing&ouid=115428841235296179574

სამუშაო ენა: ქართული
სემინარი ხორციელდება პროექტის „უმაღლესი განათლების, კვლევისა და ინოვაციების სამაგისტრო პროგრამის“ ფარგლებში.
პროექტი დაფინანსებულია საქართველოს განათლების, მეცნიერებისა და ახალგაზრდობის სამინისტროს პროექტის „ინოვაციის, ინკლუზიურობის და ხარისხის პროექტი – საქართველო I2Q (IBRD)“ ფარგლებში მსოფლიო ბანკის მხარდაჭერით.
2025

კარიერული განვითარების პროექტის Level Up IV ლექცია „სამოტივაციო წერილი და მოლაპარაკების ხელოვნება“
2025-11-04 16:00 - 17:00
4 ნოემბერს, 16:00 საათზე, ილიას სახელმწიფო უნივერსიტეტის T102 აუდიტორიაში IT ტალანტების მართვის მენეჯერი (TBC) კახი გობეჯიშვილი წაიკითხავს ლექციას თემებზე: სამოტივაციო წერილი და მოლაპარაკების ხელოვნება.
ლექციის მიზანია სტუდენტებს გააცნოს ეფექტური კომუნიკაციისა და მოლაპარაკების ტექნიკები, აგრეთვე წარმატებული სამოტივაციო წერილის სტრუქტურა და წერის პრინციპები.
მომხსენებელი ისაუბრებს, როგორ შეიძლება საკუთარი პროფესიული მიზნების დამაჯერებლად გამოხატვა, ინტერვიუსთვის მომზადება და რა მნიშვნელობა აქვს მოლაპარაკების კულტურას კარიერული განვითარებისთვის.
სამუშაო ენა: ქართული
დრო: 4 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის T102 დარბაზი, ქ. ჩოლოყაშვილის გამზ. N3/5
დასწრება თავისუფალია.
2025

პროფესორ ბესიკ კანკიას საჯარო ლექციები თემაზე „ბიოლოგიური ინფორმაციის წარმოშობა და სიცოცხლის დასაწყისი“
2025-11-05 13:00 - 16:00
5-6 ნოემბერს ილიას სახელმწიფო უნივერსიტეტის G106 აუდიტორიაში ილიას სახელმწიფო უნივერსიტეტის საბუნებისმეტყველო მეცნიერებებისა და მედიცინის ფაკულტეტის ასოცირებული პროფესორი ბიოფიზიკის მიმართულებით, ოჰაიოს სახელმწიფო უნივერსიტეტის ქიმიისა და ბიოქიმიის დეპარტამენტის (აშშ) უფროსი მკვლევარი ბესიკ კანკია წაიკითხავს საჯარო ლექციებს თემაზე „ბიოლოგიური ინფორმაციის წარმოშობა და სიცოცხლის დასაწყისი“.
მომხსენებელი განიხილავს ბიოლოგიური ინფორმაციის, შენონის, არხს, ისაუბრებს ამ ინფორმაციის გადამამუშავებელ მანქანებზე, ასევე სიცოცხლის პირველი მანქანის, რიბოსომის, შექმნის პროცესზე.
პროფესორი ბესიკ კანკია პირველ ლექციაზე „ბიოლოგიური ინფორმაციის საფუძველი“ განიხილავს ბიოლოგიური ინფორმაციის წარმოშობას და მეორეზე „RNA და G4 სამყაროების პირდაპირი შედარება“ სიცოცხლის წარმოშობის კონკრეტულ სცენარს.
ლექციები საინტერესო იქნება როგორც საბუნებისმეტყველო მეცნიერებებისა და მედიცინის ფაკულტეტის სტუდენტებისთვის, მკვლევრებისთვის და პროფესორ-მასწავლებლებისთვის, ასევე მომიჯნავე დარგების წარმომადგენლებისთვისაც.
სამუშაო ენა: ქართული
დრო: 5 ნოემბერი, 13:00 საათი, 6 ნოემბერი, 16:00 საათი
ადგილმდებარეობა: ილიას სახელმწიფო უნივერსიტეტის G106 აუდიტორია, გ. წერეთლის ქ. N1
დასწრება თავისუფალია.
2025

ედით სეპის საჯარო ლექცია „ესტონური კინოს ისტორია – მოკლე მიმოხილვა“
2025-11-07 16:00 - 17:00
7 ნოემბერს, 16:00 საათზე, წიგნის სახლში „ლიგამუსი“ ილიას სახელმწიფო უნივერსიტეტისა და ესტონეთის საელჩოს თანამშრომლობით ესტონეთის კინოინსტიტუტის დირექტორი ედით სეპი წაიკითხავს საჯარო ლექციას: „ესტონური კინოს ისტორია – მოკლე მიმოხილვა“.
ედით სეპი ისაუბრებს ესტონური კინოს ისტორიის სხვადასხვა პერიოდზე, გაიხსენებს ყველაზე მნიშვნელოვან სახელებს, აჩვენებს ნაწყვეტებს ცნობილი ფილმებიდან და უპასუხებს აუდიტორიის შეკითხვებს.
ედით სეპი კინოინდუსტრიაში 1980-იანი წლებიდან მუშაობდა რეჟისორად, რეჟისორის ასისტენტად და პროდიუსერად. 2013 წლიდან დღემდე ესტონეთის კინოინსტიტუტის აღმასრულებელი დირექტორი და ესტონეთის წარმომადგენელია Eurimages-ში, ასევე ევროპული აუდიოვიზუალური ობსერვატორიისა და Creative Europe-ს კულტურული საბჭოს წევრი. 2020 წლიდან დღემდე არის ევროპის კინოს აკადემიის წევრი. მისი პროფესიული ამოცანებია: ესტონური კინოს პოპულარიზაცია და საერთაშორისო თანამშრომლობის წახალისება, საერთაშორისო კინოინსტიტუტების სტრატეგიული განვითარება და მენეჯმენტი.
სამუშაო ენა: ინგლისური
დრო: 7 ნოემბერი, 16:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
2025

უნივერსიტეტების მომავალი - დისკუსია დაანონსებული ცვლილებების შესახებ
2025-11-07 18:30 - 19:30
7 ნოემბერს, 18:30 საათზე, ილიას სახელმწიფო უნივერსიტეტის B 201 დარბაზში საუნივერსიტეტო საზოგადოება გიწვევთ საჯარო დისკუსიაზე „უნივერსიტეტების მომავალი”. დისკუსია შეეხება დაანონსებულ ცვლილებებს.
მომხსენებლები:

ვატო ლეჟავა (რექტორი, თავისუფალი და აგრარული უნივერსიტეტი)
კოკა თოფურია (რექტორი, საქართველოს უნივერსიტეტი)
ნინო დობორჯგინიძე (რექტორი, ილიას სახელმწიფო უნივერსიტეტი)
ეკა აკობია (პროფესორი, მართვის სკოლის დეკანი, კავკასიის უნივერსიტეტი)
მარინე ჩიტაშვილი (პროფესორი, თბილისის სახელმწიფო უნივერსიტეტი)
გიგა ზედანია (პროფესორი, უმაღლესი კვლევების ცენტრის დირექტორი, ილიას სახელმწიფო უნივერსიტეტი)
იაგო კაჭკაჭიშვილი (პროფესორი, თბილისის სახელმწიფო უნივერსიტეტი)
ნანა შარიქაძე (პროფესორი, კავკასიის უნივერსიტეტი)
სიკო ჯანაშია (პროფესორი, კავკასიის უნივერსიტეტი)
ანი კლდიაშვილი (პროფესორი, თბილისის სამხატვრო აკადემია)
თინა გელაშვილი (პროფესორი, სამცხე-ჯავახეთის სახელმწიფო უნივერსიტეტი)
ნინო ჟვანია (პროფესორი, თბილისის სახელმწიფო კონსერვატორია)
თამთა ხალვაში (პროფესორი, ილიას სახელმწიფო უნივერსიტეტი, მოძრაობა “ქართული განათლება საფრთხეშია”)
ბელა მოსია (პროფესორი, ხარისხის უზრუნველყოფის სამსახურის უფროსი, ზუგდიდის შოთა მესხიას სახელმწიფო უნივერსიტეტი)
დიმიტრი გეგენავა (სულხან-საბა ორბელიანის უნივერსიტეტის პრორექტორი)
ელენე გოცაძე (GIPA – საქართველოს საზოგადოებრივ საქმეთა ინსტიტუტი)
ლელა ოჩიაური (პროფესორი, შოთა რუსთაველის თეატრისა და კინოს სახელმწიფო უნივერსიტეტი)

დრო: 7 ნოემბერი, 18:30 საათი
ადგილმდებარეობა: ილიას სახელმწიფო უნივერსიტეტის B 201 დარბაზი, ი.ჭავჭავაძის გამზ. N32
ფორმატი: ჰიბრიდული
დისტანციურად დასასწრებად, გთხოვთ, გამოიყენოთ ბმული:
https://iliauni-edu-ge.zoom.us/j/84234880532…
Meeting ID: 842 3488 0532
Passcode: [REDACTED]
2025

„ილია და უნივერსიტეტის იდეა“ – პროფესორ ნინო დობორჯგინიძის ღია ლექცია
2025-11-08 14:00 - 15:00
ილიას თვე – ღონისძიების გახსნა
8 ნოემბერს, 14:00 საათზე, ილიას სახელმწიფო უნივერსიტეტი იწყებს ილია ჭავჭავაძისადმი მიძღვნილ საიუბილეო პროგრამას ნინო დობორჯგინიძის ღია ლექციით „ილია და უნივერსიტეტის იდეა“.
ლექცია გაიმართება ილიაუნის E კორპუსის ეზოში, ილია ჭავჭავაძის ძეგლთან.
საიუბილეო პროგრამით დაგეგმილი საგანმანათლებლო ლექციებისა და სტუდენტური ინიციატივების შესახებ ინფორმაცია ეტაპობრივად განთავსება ილიაუნის ვებგვერდსა და სოციალურ მედიაში.
დრო: 8 ნოემბერი, 14:00 საათი
ადგილმდებარეობა: ილიას სახელწმიფო უნივერსიტეტის E კორპუსის შიდა ეზო, ქ. ჩოლოყაშვილის გამზ. N3/5
დასწრება თავისუფალია.
2025

8 ნოემბერი - ილიას დაბადების დღე
2025-11-08 14:00 - 15:00
8 ნოემბერს,14:00 საათზე, ერთად აღვნიშნოთ ილიას დაბადების დღე და საზეიმოდ გავხსნათ „ილიას თვე“ – ილია ჭავჭავაძისადმი მიძღვნილი ღონისძიებების ციკლი.
გელით თბილი და მყუდრო გარემო, სადაც გიმასპინძლებთ ცხელი სასმელებითა და ტკბილეულით. ასევე მოწყობილი იქნება თემატური ფოტოზონები.
პროგრამა
პროფესორ ნინო დობორჯგინიძის ღია ლექცია „ილია და უნივერსიტეტის იდეა“.
ილიას თხზულებათა რარიტეტული გამოცემების და გაზეთების – „დროება“ და „ივერია“ – გამოფენა.
შევხვდეთ ილიას ძეგლთან და ერთად დავიწყოთ ილიას თვის აღნიშვნა!
დრო: 8 ნოემბერი, 14:00 საათი
ადგილმდებარეობა: ილიას სახელმწიფო უნივერსიტეტის E კორპუსის ეზო (ქ. ჩოლოყაშვილის გამზ. N3/5)
2025

წიგნის „ომი, ომამდე, ომის შემდგომ“ პრეზენტაცია
2025-11-08 15:00 - 16:00
8 ნოემბერს, 15:00 საათზე, წიგნის სახლში „ლიგამუსი“ ილიას სახელმწიფო უნივერსიტეტის ფსიქიკური ჯანმრთელობის ცენტრისა და ფონდის „გლობალური ინიციატივა ფსიქიატრიაში – თბილისი“ ორგანიზებით გაიმართება წიგნის „ომი, ომამდე, ომის შემდგომ“ პრეზენტაცია.
კრებულში თავმოყრილია 2008 წლის ომის შედეგად იძულებით გადაადგილებული პირების ზეპირი ისტორიები ომამდე ცხოვრების, ომის პერიოდისა და გადასახლების შესახებ.
წიგნი აერთიანებს როგორც პირად ისტორიებს, ოჯახისა და სოფლის ცხოვრების ამბებსა და ისტორიულ ფაქტებს, ასევე ადამიანთა ფსიქოლოგიურ ტრავმებს, ტრავმასთან გამკლავებისა და გადარჩენის მაგალითებს.
ზეპირი ისტორიები შეგროვდა და გამოიცა პროექტის „SOLATIUM-ი: სამართლიანობისა და კეთილდღეობისთვის“ ფარგლებში. მისი მიზანია მცხეთა-მთიანეთისა და შიდა ქართლის რეგიონში 2008 წლის ომით დაზარალებული მოსახლეობის ფსიქიკური ჯანმრთელობის, სამედიცინო და სოციალური საჭიროებების დაკმაყოფილება.
პროექტი ფინანსდება სისხლის სამართლის საერთაშორისო სასამართლოს (International Criminal Court) და მასთან არსებული დაზარალებულთა ნდობის ფონდის (Trust Fund for Victims) მხარდაჭერით.
წიგნის პრეზენტაციის თარიღი ემთხვევა სტრესის შესახებ ცნობიერების ამაღლების მსოფლიო კვირეულს. ამასთან დაკავშირებით შეხვედრის ბოლოს განსაკუთრებული ყურადღება დაეთმობა სტრესთან გამკლავებისა და მედეგობის მნიშვნელობას.
სამუშაო ენა: ქართული
დრო: 8 ნოემბერი, 15:00 საათი
ადგილმდებარეობა: წიგნის სახლი „ლიგამუსი“, ი. ჭავჭავაძის გამზ. N32
დასწრება თავისუფალია.
დღის განრიგი:

15:00-15:10 საათი – გახსნა და მისალმება
15:10-15:25 საათი – ომის ტრავმა და დევნილობა – ზეგავლენა ფსიქიკურ კეთილდღეობაზე: ნინო მახაშვილი, ილიაუნის პროფესორი, გიფ-თბილისის დირექტორი
15:25-15:40 საათი – სოლაციუმის პროექტის საქმიანობა; დევნილთა ისტორიების წიგნის პრეზენტაცია – სოლაციუმის გუნდის წევრები
15:40-15:55 საათი – სტრესი და მედეგობა – გიფ-თბილისის ფსიქოლოგები ანა ჯანიკაშვილი და ანა პაპავა
15:55:16:10 საათი – დისკუსია

2025
